**Ministru kabineta noteikumu projekta**

**„Grozījumi Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ūdens apsaimniekošanas likuma (turpmāk – Likums) 5.panta desmitās daļas 7., 8. un 9.punkts, Epidemioloģiskās drošības likuma 38.1 pants un 2012.gada 17.janvāra Ministru prezidenta rezolūcija 2012-REZ-111-1/8-137. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Eiropas Parlamenta un Padomes Direktīvas 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu (turpmāk – Direktīva) 1.panta 3.punkts nosaka, ka peldvietu ūdens monitorings ir jānodrošina jebkurai virszemes ūdeņu daļai, ja kompetentā iestāde paredz, ka tajā peldēsies liels skaits cilvēku, un ja tā nav piemērojusi pastāvīgu peldēšanās aizliegumu vai nav sniegusi pastāvīgu ieteikumu nepeldēties. Minētās Direktīvas prasības ir iekļautas Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība” (turpmāk – noteikumi Nr.38), kas nosaka peldvietas izveidošanas, uzturēšanas, higiēnas un drošības prasības, Baltijas jūras un Rīgas jūras līča peldvietu un iekšzemes peldvietu sarakstu, kurās peldvietu ūdens monitoringu veic par valsts budžeta līdzekļiem (turpmāk – peldvietu saraksts), kā arī kārtību kādā veic peldvietu iekļaušanu vai svītrošanu no peldvietu saraksta. Savukārt Likuma 5.panta desmitās daļas 9.punktā ir noteikts, ka Ministru kabinets nosaka to peldvietu sarakstu, kurās peldvietas ūdens monitoringu peldsezonas laikā veic par valsts budžeta līdzekļiem.  Atbilstoši Likuma un noteikumu Nr.38 prasībām, pašvaldība iesniedz priekšlikumus par savā administratīvajā teritorijā esošās peldvietas iekļaušanu peldvietu sarakstā, izvērtējot informāciju par peldvietas apmeklējuma tendencēm, kā arī par peldvietas infrastruktūru un tajā veiktajiem labiekārtošanas pasākumiem peldēšanās veicināšanai. Savukārt Veselības inspekcija kā kompetentā iestāde katru gadu līdz 31.decembrim izvērtē pašvaldību ieteikto peldvietu atbilstību minētajiem kritērijiem un iesniedz Veselības ministrijā ierosinājumus par grozījumu veikšanu peldvietu sarakstā. Veselības ministrija sagatavo noteikumu projektu par grozījumu veikšanu noteikumu Nr.38 peldvietu sarakstā, ko iesniedz izskatīšanai un apstiprināšanai Ministru kabinetā. Šobrīd peldvietu sarakstā ir iekļauta 51 peldvieta: 33 Baltijas jūras un Rīgas jūras līča peldvietas un 18 iekšzemes peldvietas.  2012.gada 17.janvāra Ministru Prezidenta rezolūcijā 2012-REZ-111-1/8-137 (turpmāk – MP rezolūcija) Vides aizsardzības un reģionālās attīstības ministrijai (turpmāk – VARAM) sadarbībā ar Latvijas pašvaldību savienību (turpmāk – LPS) tika lūgts aicināt pašvaldības apzināt peldvietas, kuras peldsezonas laikā apmeklē liels skaits peldētāju, bet kuras nav iekļautas noteikumu Nr.38 peldvietu sarakstā, veikt šo peldvietu labiekārtošanu un pieteikšanu iekļaušanai peldvietu sarakstā. Ņemot vērā MP rezolūcijā noteikto, VARAM sadarbībā ar LPS izsūtīja pašvaldībām vēstules ar aicinājumu izvērtēt iespējas veikt savā administratīvajā teritorijā esošo peldvietu labiekārtošanu un pieteikšanu iekļaušanai peldvietu sarakstā. Kā arī Veselības inspekcija katru gadu visām pašvaldībām izsūta informatīvu vēstuli par peldvietu ūdens monitoringa veikšanas iespējām un peldvietu pieteikšanu iekļaušanai peldvietu sarakstā.  Ņemot vērā iepriekš minēto, Veselības inspekcija 2013.gadā saņēma trīs pašvaldību priekšlikumus par iekšzemes peldvietu:* Rīga, Daugavas upes peldvieta „Rumbula”,
* Jūrmala, Lielupes peldvieta „Ezeru ielas peldvieta”,
* Limbažu novads, Limbažu pilsēta, Limbažu Lielezera peldvieta,

iekļaušanu noteikumu Nr.38 peldvietu sarakstā. Veselības inspekcijas eksperti izvērtēja pašvaldību iesniegtos priekšlikumus, kā arī peldvietu hidroģeoloģisko raksturojumu, apmeklējumu tendences, veiktos vai plānotos pasākumus drošības un higiēnas prasību ievērošanai, peldvietu labiekārtošanai un sabiedrības informēšanai, kā arī informāciju par peldvietu ūdens kvalitāti, un atzina, ka iepriekš minētās peldvietas atbilst oficiālās peldvietas statusam, un ir iekļaujamas peldvietu sarakstā. Šobrīd noteikumu Nr.38 12.punkts nosaka prasību, ka peldvietas apsaimniekotājam peldsezonas laikā peldvietā labi redzamā vietā un veidā ir jāierīko informatīvais stends peldvietas apmeklētāju informēšanai (turpmāk – informatīvais stends), kurā iekļauj informāciju par peldvietu, piemēram, par peldvietas robežām, peldvietas ūdens kvalitāti, drošības noteikumiem peldvietā.Noteikumu Nr.38 12.punkts nosaka arī prasības informācijas apjomam, kas jāizvieto informatīvajā stendā. Viena no prasībām, kas minēta 12.6.apakšpunktā, nosaka to peldvietu informatīvajos stendos, kurās nav nodrošināta glābšanas dienesta darbība, izvietot instrukciju par pirmās palīdzības sniegšanu slīkšanas gadījumā.Ņemot vērā apstākļus, ka glābšanas dienesta darbība peldvietās pārsvarā ir pieejama dienas laikā vai tikai brīvdienās, bet peldvietu apmeklētāji to var apmeklēt arī citā laikā, būtu nepieciešams papildināt noteikumu Nr.38 12.6.apakšpunktu un noteikt, ka instrukciju par pirmās palīdzības sniegšanu slīkšanas gadījumā nodrošināšana arī to peldvietu informatīvajos stendos, kurās nav nodrošināta nepārtraukta (24 stundu) glābšanas dienesta darbība, lai cilvēki būtu informēti par pirmās palīdzības sniegšanu, ja peldvietā nav pieejams glābšanas dienests. Noteikumu Nr.38 12.8.punkts nosaka, ka peldvietas informatīvajā stendā izvieto pašvaldības izstrādātos saistošos noteikumus par sabiedriskās kārtības ievērošanu peldvietā, lai peldvietas apmeklētāji ar tiem iepazītos un atrodoties peldvietā ievērotu tajos noteiktās prasības. Taču Veselības inspekcijas amatpersonas, veicot pārbaudes peldvietās, ir saskārušās ar problēmu, ka daži peldvietas apsaimniekotāji interpretē šo prasību un peldvietas informatīvajā stendā norāda tikai saistošo noteikumu nosaukumu. Līdz ar to, lai turpmāk novērstu šādus pārpratumus un noteikumu Nr.38 12.8.punkta prasību interpretāciju, ir tehniski jāprecizē iepriekš minētā punkta redakcija. Pamatojoties uz iepriekš minēto, lai nodrošinātu pašvaldību ieteikto un Veselības inspekcijas atzīto peldvietu iekļaušanu peldvietu sarakstā, kā arī precizētu prasības peldvietas informatīvā stendā izvietojamajai informācijai, Veselības ministrija ir sagatavojusi noteikumu projektu „Grozījumi Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība”” (turpmāk – noteikumu projekts).  Noteikumu projekts paredz: papildināt noteikumu Nr.38 2.pielikumu ar trīs jaunām iekšzemes peldvietām, papildināt 12.6.apakšpunktu ar prasību, ka peldvietu, kurās nav nodrošināta nepārtraukta glābšanas dienesta darbība, informatīvajos stendos, izvieto instrukciju par pirmās palīdzības sniegšanu slīkšanas gadījumā, tehniski precizēt 12.8.apakšpunktu, nosakot, ka peldvietas informatīvajā stendā izvieto informāciju par sabiedriskās kārtības ievērošanu peldvietā saskaņā ar attiecīgās pašvaldības izstrādātajiem saistošajiem noteikumiem.  |
| 3. | Projekta izstrādē iesaistītās institūcijas |  Veselības inspekcija |
| 4. | Cita informācija |  Jauno peldvietu iekļaušana peldvietu sarakstā ir jānodrošina līdz jaunās peldsezonas sākumam (2014.gada 15.maijam). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Peldvietas apmeklētāji un peldvietas apsaimniekotāji (pašlaik 51 esošie un 3 jaunie peldvietu apsaimniekotāji), tūristi un tūrisma organizatori. |
| 2. | Tiesiskā regulējuma ietekme uz tautsaimniecību un administratīvo slogu |  Jaunu peldvietu iekļaušana peldvietu sarakstā palielinās iespējas peldvietas apmeklētājiem apmeklēt higiēnas un drošības prasībām atbilstošas peldvietas, tādā veidā samazinot infekciju, traumatisma un letālo gadījumu risku. Kā arī jaunu peldvietu izveide uzlabos pašvaldību infrastruktūru, kas savukārt veicinās iedzīvotāju labsajūtu un veselīga dzīvesveida iespējas un pozitīvi ietekmēs tūrisma attīstību. Peldvietas apsaimniekotājs pirms peldvietas pieteikšanas iekļaušanai peldvietu sarakstā, ne tikai izveido un labiekārto peldvietu, bet arī izvērtē savas iespējas peldvietu uzturēt un apsaimniekot, līdz ar to peldvietas apsaimniekotājs arī rēķinās ar peldvietas uzturēšanas izmaksām.  |
| 3. | Administratīvo izmaksu monetārs novērtējums |  Noteikumu projekts šo jomu neskar |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***51261*** | ***0*** |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 51261 | 0 |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | ***51261*** | ***0*** | ***804*** | ***804*** | ***804*** |
| 2.1. valsts pamatbudžets | 51261 | 0 | 804 | 804 | 804 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | ***0*** | ***0*** | ***-804*** | ***-804*** | ***-804*** |
| 3.1. valsts pamatbudžets | 0 | 0 | -804 | -804 | -804 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Veselības inspekcijas kopējais finansējums, atbilstoši likumam „Par valsts budžetu 2014.gadam” Veselības ministrijas valsts budžeta programmas 46.00.00 „Veselības nozares uzraudzība” apakš­programmā 46.01.00 „Uzraudzība un kontrole”, ir 3 649 017 EUR, tai skaitā:3 383 259 EUR – valsts budžeta dotācija;265 758 EUR – pašu ieņēmumi.Izdevumi – 3 649 017 EUR, tai skaitā:2 970 904 EUR – atlīdzība,t.sk. 2 326 267 EUR – atalgojums,623 865 EUR – preces un pakalpojumi,54 248 EUR – kapitālie izdevumi.Pamatojoties uz to, ka Veselības inspekcijas uzraudzībā ir 51 peldvieta, Veselības inspekcija 2014.gadā ir paredzējusi sekojošus finanšu resursus 51 261 EUR apjomā peldvietu uzraudzībai: 1) peldvietu ūdens izmeklējumi un 2 ziņojumi – 3690 EUR (*e.coli* un *enterokoki* (6.80+6.85) x 5.3 paraugi (vidēji - atbilstoši faktam, ņemot vērā konstatētās neatbilstības) x 51 peldvieta = 3689.60); 2) transporta nodrošinājums 2091 EUR (0.41 x 100 km x 51 peldvieta = 2091.00); 3) komandējumu izmaksas uz Briseli par peldūdens datu ziņošanu 1225 EUR (612.5 x 2 = 1225.00); 4) divu higiēnas ārstu, inspektora un vides veselības analītiķa atlīdzība 44 255 EUR: (746 (esošā mēneš­alga 2014.gadā) x 4 x 12) + 23.59% = 44 255.11).  Lai nodrošinātu trīs jauno peldvietu uzraudzību un monitoringu, Veselības inspekcijai katru gadu ir nepieciešams papildus finansējums – 804 *euro* apmērā*.*Papildus nepieciešamā finansējuma sadalījums pa izdevumu kodiem atbilstoši ekonomiskajām kategorijām : kods 1000 – atlīdzība 476 *euro*, t.sk. 1100 kods – atalgojums 385 *euro;* kods 2000 – preces un pakalpojumi 328 *euro*. Aprēķins:Mēnešalga – atbilstoši MK 15.12.2009. instrukcijas Nr.19 „Tiesību akta projekta sākotnējās ietekmes izvērtēšanas kārtība” 52.1.1. punkta prasībām, tai skaitā: Inspektors (26.3. amatu saime, III līmenis, 9.algu grupa, 3.kategorija, amatalga 994 EUR), 1 darba diena, 3 peldvietas – 144 EUR (994 / 20.7 [vidējais darba dienu skaits mēnesī] x 1 [darba dienu skaits vienas peldvietas uzraudzībai] x 3 [peldvietu skaits] = 144.06);  Higiēnas ārsts (10. amatu saime, II līmenis, 9. algu grupa, 3.kategorija, amatalga 994 EUR) 1,67 darba dienas, 3 peldvietas – 241 EUR (994 / 20.7 [vidējais darba dienu skaits mēnesī] x 1.67 [darba dienu skaits vienas peldvietas uzraudzībai] x 3 [peldvietu skaits] = 240.57);  Kopā atalgojums: (144.06+240.75) = 384.63 EUR; Darba devēja VSAOI - 91 EUR ((144.06+240.57) x 23.59% = 90.73); Peldvietu ūdens izmeklējumi –205 EUR (*e.coli* un *enterokoki* (6.80+6.85) x 5 paraugi (bez papildus paraugiem iespējamo neatbilstību dēļ) x 3 peldvietas = 204.75). Transporta nodrošinājums 123 EUR (0.41 x 100 km x 3 peldvietas = 123.0). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Ņemot vērā, ka Veselības ministrija ir izvērtējusi, ka minētā pasākuma īstenošanu nevar nodrošināt piešķirto valsts budžeta līdzekļa ietvaros, jautājums par papildus valsts budžeta līdzekļu piešķiršanu Veselības inspekcijai trīs jaunu peldvietu uzraudzības nodrošināšanai skatāms Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildus finansējuma pieprasījumiem likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas un izskatīšanas procesā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Publiskajai apspriešanai noteikumu projekts no 2014.gada 15.janvāra līdz 2014.gada 15.februārim tika ievietots Veselības ministrijas mājas lapas sadaļā „Sabiedrības līdzdalība, Publiskā apspriešana”. |
| 2. | Sabiedrības līdzdalība projekta izstrādē |  Noteikumu projekts, attiecībā uz peldvietu saraksta izmaiņām, jau ir sagatavots, balstoties uz sabiedrības (pašvaldību) priekšlikumiem par jaunu peldvietu iekļaušanu peldvietu sarakstā. |
| 3. | Sabiedrības līdzdalības rezultāti |  Sabiedrība ar Veselības ministrijas mājas lapā ievietoto noteikumu projektu varēja iepazīties un izteikt savu viedokli no 2014.gada 15.janvāra līdz 2014.gada 15.februārim. Sabiedrības priekšlikumi vai iebildumi par noteikumu projektu netika saņemti. |
| 4. | Cita informācija |  Sabiedrībai visu laiku ir iespēja izteikt savu viedokli par jauno peldvietu iekļaušanu peldvietu sarakstā Veselības inspekcijas mājas lapas izveidotajā vietnē: <http://www.vi.gov.lv/lv/vides-veseliba/peldudens/ied>. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Noteikumu projekts šo jomu neskar |
| 3. | Cita informācija |  Nav |

Anotācijas IV. un V. sadaļas – projekts šīs jomas neskar.

Veselības ministra vietā

izglītības un zinātnes ministre I. Druviete

24.04.2014. 17:12

1855

A.Kalniņa

67876148, astra.kalnina@vm.gov.lv